text: [{"text_idx": "#000001", "text": "E ratou mai qaqa na mata timi ni Extra Supermarket Rewa vua na mata timi ni Rooster Chicken Ba ena kai 3-1, ena nodratou sotasota vaka Group B ena vuku ni qito na Rooster Chicken/Scoop Ice cream Battle of the Giants Tournament ka mai vakayacori ena yakavi nikua."}, {"text_idx": "#000002", "text": "E ratou laveta cake na kedratou kai mai na mata timi ni Rewa o Epeli Valevou, Abu Zaid kei Asirovosi Rabo, ia mai na timi ni Ba e mai caqeta curu na polo ka kauta cake na kedratou kai o Gulam Razool."}, {"text_idx": "#000003", "text": "E vo tale tikoga me rau na sota na timi ni Labasa kei Ba."}, {"text_idx": "#000004", "text": "Na vei timi tale eso ka ra qito ena yakavi nikua, timi ni Labasa e mai qaqa vua na timi ni Suva ena kai 2-0, Lautoka qaqa vua na timi ni Tailevu/Naitasiri ena 5-1, Navua qaqa vua na timi ni Nadi ena 2-1."}, {"text_idx": "#000005", "text": "E na gauna oqo e rau sa mai vakadeitaka tiko nodrau i tutu na timi ni Lautoka kei Navua ena vuku ni sotasota ni semi fainala ka na vakayacori tiko ena vula mai oqo, Seviteba."}, {"text_idx": "#000006", "text": "Your email address will not be published. Required fields are marked *"}]